

OTSUS

|  |  |
| --- | --- |
| Kiiu | 4. juuni 2025 nr 11-4/1715-2 |

**Avaliku ürituse korraldamise luba**

Rauno Arulo, kes on MTÜ Vihasoo Kultuuriseltsi juhatuse liige, on 30.05.2025 esitanud Kuusalu Vallavalitsusele avaliku ürituse korraldamise loa taotluse (reg 30.05.2025 nr 11-4/1715), mille kohaselt soovib teate esitaja korraldada Kuusalu Vihasoo külas, Vihasoo Rahvamaja territooriumil ürituse „Jaanipäev“.

Eeldatav osalejate arv üritusel on märgitud 90 osalejat. Parkimine toimub rahvamaja kinnistul ning rahvamaja lähistel looduslikul karjamaal.

Kuusalu Vallavolikogu 25.05.2022 määruse nr 12 „Avaliku ürituse korraldamise ja pidamise nõuded“ § 2 lõike 3 punktide 1 alusel on tegemist kõrgendatud turvariskiga üritusega, kuna üritusel toimub alkohoolsete jookide pakkumine ja/või jaemüük.

Ürituse on kooskõlastanud Politsei- ja Piirivalve amet (reg 4.06.2025 nr 11-4/1715-1).

Lähtudes eeltoodust ja võttes aluseks 5.02.2024 käskkirja nr 2-5/1 „Kultuuri- ja sporditöö spetsialisti ametijuhendi kinnitamine“ ning Kuusalu Vallavolikogu 25.05.2022 määruse nr 12 „Avaliku ürituse korraldamise ja pidamise nõuded“

1. annan välja avaliku ürituse korraldamise loa järgmistel tingimustel:

1.1 ürituse nimi: „Jaanipäev“;

1.2 üritusel turvalisuse, liikluskorralduse ja avaliku korra eest vastutab:

MTÜ Vihasoo Kultuuriseltsi juhatus, raunoarulo@gmail.com);

1.3 ürituse läbiviimise koht: Kuusalu vald, Vihasoo küla, Vihasoo rahvamaja kinnistu;

1.4 ürituse alguse ja lõpu kuupäev ja kellaaeg:

23.06.2025 kell 19:00 kuni 23:59;

1.5 ürituse korraldaja on kohustatud:

1.5.1 tagama ürituse külastajate turvalisuse ning nõuetele vastava parkimiskorralduse ürituse toimumise ajaks (Asulavälisel teel tuleb sõiduk peatada või parkida parempoolsel teepeenral. Kui

seda nõuet ei ole võimalik täita, peab sõiduk asuma teel võimalikult paremal. Sõidukeid tohib peatada ja parkida ainult ühes reas, sõiduki pikitelg peab olema rööpne sõiduteeäärega.);

1.5.2 tagama ürituse toimumise järgselt heakorra tasemel, mis oli enne ürituse toimumist;

1.5.3 tagama üritusel meditsiinilise esmaabi kättesaadavuse;

1.5.4 tagama, et tema korraldataval avalikul üritustel kasutatakse toidu ja joogi serveerimiseks korduskasutatavaid anumaid ja söögiriistu;

1.5.5 tagama üritusel avaliku korra ja heakorra eeskirja nõuete täitmise;

1.5.6 tagama, et üritusel alaealised ei tarvitaks alkoholi;

1.5.7 tagama alkoholiseaduse § 45 täitmise;

1.5.8 tagama üritusel külastajate turvalisuse;

1.5.9 kontrollima enne ürituse algust kõikide tuleohutusnõuete täitmist;

1.5.10 kohustatud täitma Kuusalu Vallavolikogu 25.05.2022 määruses nr 12 „Avaliku ürituse korraldamise ja pidamise nõuded“ esitatud nõudeid.

2. Otsuse peale võib esitada Kuusalu Vallavalitsusele vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, mil oleks pidanud otsusest teada saama või esitada kaebus Tallinna Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

3. Otsus jõustub teatavakstegemisest.

|  |  |
| --- | --- |
| (allkirjastatud digitaalselt) |  |
| Veronika Laende |  |
| kultuuri- ja sporditöö spetsialist |  |

Veronika.Laende@kuusalu.ee

6000856